Τύρια Ιωαννίνων

H Τύρια  είναι ημιορεινό χωριό της Δωδώνης στο νομό Ιωαννίνων σε υψόμετρο 360 μέτρων, το οποίο βρίσκεται δίπλα στις δυτικές όχθες του ποταμού Τύρια και στον ομώνυμο κόμβο της Εγνατίας Οδού, όπου είναι και σταθμός διοδίων. Στην είσοδο του χωριού υπάρχουν κέντρα εστίασης, αρτοποιείο και ενοικιαζόμενα δωμάτια.

Η Τύρια απέχει 29 χλμ. ΝΔ. από τα Ιωάννινα και 51 χλμ. Α. της Ηγουμενίτσας. Ως οικισμός αναγνωρίστηκε το 1971. Σύμφωνα με το σχέδιο Καλλικράτης, μαζί με τους οικισμούς Μπαουσιοί, Μπαγαίοι, Κολυζωαίοι αποτελούν τη τοπική κοινότητα Μπαουσιών που ανήκει στη δημοτική ενότητα Σελλών του Δήμου Δωδώνης και σύμφωνα με την απογραφή 2011 έχει πληθυσμό 56 κατοίκους.

Παραπομπές 

Χωριά του νομού Ιωαννίνων
Δήμος Δωδώνης